

REPUBLIKA HRVATSKA -PRIJEDLOG-

SISAČKO - MOSLAVAČKA ŽUPANIJA

OPĆINA LEKENIK

OPĆINSKO VIJEĆE

KLASA: 024-01/25-04/16

URBROJ: 2176-12-01-25-02

U Lekeniku, 16. rujna 2025.

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. stavka 1. točka 2. Statuta Općine Lekenik („Službeni vjesnik“ broj 9/21), Općinsko vijeće Općine Lekenik na 2. sjednici održanoj 16. rujna 2025. godine donijelo je

O D L U K U

o izmjenama i dopunama Poslovnika Općinskog vijeća Općine Lekenik

Članak 1.

U Poslovniku Općinskog vijeća Općine Lekenik (“Službeni vjesnik”, broj 16/21 i 53/21), u članku 26. stavku 1., iza točke 5. dodaje se točka 6. koja glasi: „Odbor za hrvatske branitelje iz Domovinskog rata.“

Članak 2.

Iza članka 30. dodaje se članak 30.a koji glasi:

„Odbor za hrvatske branitelje iz Domovinskog rata čine predsjednik, jedan potpredsjednik i pet članova koji se biraju na prijedlog Povjerenstva za izbor i imenovanja ili 1/3 vijećnika Općinskog vijeća većinom glasova svih vijećnika.

Odbor za hrvatske branitelje iz Domovinskog rata obavlja sljedeće poslove:

* Sudjelovanje u formiranju evidencija o poginulim hrvatskim braniteljima i članovima njihovih obitelji koju vodi Jedinstveni upravni odjel Općine Lekenik
* Sudjelovanje u organizaciji obilježavanja obljetnica pogibije pojedinog hrvatskog branitelja
* Sudjelovanje u obilježavanjima obljetnica vezanih uz Domovinski rat
* Organizacija izložbi, skupova i predavanja o Domovinskom ratu
* Dokumentiranje Domovinskog rata na području Općine Lekenik
* Suradnja sa nadležnim tijelima u čijoj su nadležnosti hrvatski branitelji i njihova prava
* Suradnja sa udrugama proizašlim iz Domovinskog rata
* Obavlja i druge poslove u skladu sa propisima, a koji su vezani uz hrvatske branitelje iz Domovinskog rata“

Članak 3.

Ova Odluka stupa na snagu osmog dana od dana objave u „Službenom vjesniku“ .

PREDSJEDNIK OPĆINSKOG VIJEĆA

Marin Čačić